burgasdotpro/wikipedia huggingface dataset:
Alcalá de Henares

Alcalá de Henares je španielske mesto, ležiace približne 35 kilometrov severovýchodne od Madridu. 
Mesto je známe svojou univerzitou, na ktorej študovali napríklad Tirso de Molina alebo Francisco de Quevedo. Je centrom vzdelania, turizmu, obchodu a ľahkého priemyslu. Alcalá de Henares je od roku 1998 na zozname Svetového dedičstva UNESCO 1998 a patrí medzi prvé diecézy v Španielsku.
Dejiny.
Okolie mesta bolo osídlené už v eneolite. Rimania dobyli toto územie v 1. storočí pred Kr. Založili mesto "Complutum" blízko predchádzajúceho keltského sídla "Iplacea". Mesto bolo jediným rímskym osídlením v okolí Madridu a keď dosiahlo počet obyvateľov 10 000, stalo sa z neho "Municipium" a získalo svoju vlastnú vládu. Po rozpade Rímskej ríše a vpáde Vizigótov mesto upadlo.
V roku 711 prišli do oblasti Mauri a postavili nové sídlo s citadelou na blízkom vrchu, dnes známym ako "Alcalá la Vieja". 3. mája 1118 bolo mesto znovudobyté arcibiskupom z Toleda v mene kastílskeho kráľovstva. Kresťania preferovali bývalú rímsku oblasť a arabská ostala opustená. Mesto následne získal toledský biskup a ten mu udelil všedné práva. Pod kresťanskou nadvládou až do konca Reconquisty.
Počas občianskej vojny v roku 1936 bolo mesto značne poškodené.
Technopark Ingrija

Technopark Ingrija () je ruský technologický park v Petrohrade. Je budovaný na princípe štátneho a súkromného partnerstva zároveň s podporou vlády Ruska. Z celkového plánovaného objemu investícií 30 miliárd rubľov pochádza 64 percent zo súkromných a 36 percent štátnych zdrojov.
Poloha.
Výstavba technoparku je rozložená do štyroch etáp, do roku 2015. Technopark zaberá plochu 32 hektárov. V súčasnosti prebieha 2 a 3 etapa výstavby neobchodných objektov, obytných blokov a blokov obchodného využitia, výstavba objektov ako "Data centrum II", kancelárskych budov, parkovacích miest. V blízkosti parku sa nachádza univerzita telekomunikácií, metro, verejná hromadná doprava, centrum mesta a cesta k medzinárodnému letisku Pulkovo. Budovanie Ingrije umožnilo v etape projektovania počítať s progresívnymi inžinierskymi a architektonickými riešeniami. Vysoká úroveň zladenia výsadby zelene, nízka hustota zástavby, vyrovnanosť pracovnej a obytnej zóny, vyrovnanosť obchodnej a oddychovej zóny a existencia objektov kolektívneho užívania sú v súlade s modernou výstavbou technoparkov. Výška vystavaných budov neprevyšuje 30 metrov s výnimkou dominánt. Prvý objekt parku bol otvorený v roku 2008. Objekty parku sú začlenené do sústavy centralizovaného riadenia inžinierskych systémov technoparku "BMS – Bulding Management Systems".
Vedenie spoločnosti.
Vedenie spoločnosti tvoria:
Ciele technoparku Ingrija.
Hlavné smerovanie činností:
Ciele:
Business incubator.
Platformou pre podporu projektov perspektívnych technológií je inkubátor Business incubator. Aktívnu činnosť začal v decembri 2008. Jeho úlohou je pomáhať pri hľadaní financií pre začínajúce podniky. Podporuje spoločnosti pri uvádzaní hotových produktov na trh a ponúka služby spojené s postupom na projekte, konzultačnú a servisnú pomoc.
Business incubator ponúka pomoc v dvoch programoch :
Partneri Business incubatora sú: 
"Technopolis", "Microsoft", "Business park", "Centrum podnikania USA", "Fond pomoci rozvoja", "VTB vedenie aktív", "Centrum podpory inovácií", "Aviso SMS", "Facer", "Orimim Trade", "Lorenz Snack–World", "Unova", "Marchmont", "Hack Day", "Portal Biznis", "Start in Garage", "OOO Jumisoft", "ANCOM", "Help", "OKG" a iné.
Externé odkazy.
Oficiálna stránka ,
Research Triangle Park

Research Triangle Park (RTP) je jeden z najstarších a najväčších vedeckých parkov v severnej Amerike. Nachádza sa na východnom pobreží Spojených štátov amerických v štáte Severná Karolína. Má rozlohu 28,328 km², je domovom pre viac ako 170 spoločností, ktoré zamestnávajú približne 42 000 pracovníkov.Research Triangle Park sa angažuje v zväčšovaní priestoru, na ktorom sa môžu zhromažďovať spoločnosti a vedecké talenty.
Dejiny.
Dňa 9. januára 1959 bola založená nezisková organizácia "Research Triangle Foundation of North Carolina", ktorá bola poverená rozvíjaním a vedením parku. Spoločnosť "Chemstrand" vo vlastníctve spoločností "Monsanto Corporation" a "America Viscose", oznámila svoje rozhodnutie vstúpiť do parku v roku 1960. Do roku 1965 nenastal významnejší rozvoj. V roku 1965 spoločnosť IBM oznámila, že do parku umiestni výskumné zariadenie. Počas nasledujúcich 40 rokov nárast parku zabezpečil príchod šiestich nových spoločností a približne 1800 zamestnancov ročne. Odzrkadľujúc boom v oblasti informačno komunikačných technológií koncom 90-tych rokov 20. storočia, dosiahola v roku 2001 zamestnanosť v parku 45 000 zamestnancov.
Priemyselné odvetvia.
Profil priemyselných odvetví sústredených vo vedeckom parku Research Triangle Park odráža výskumnú silu hlavných regionálnych univerzít. Podľa správy z júla 2008 majú najväčšie zastúpenie v Research Triangle Park nasledujúce priemyselné odvetvia:
University Research Park

University Research Park ("University City", niekedy "University Area" alebo "U-City") je centrom obchodu, nákupov a zábavy v meste Charlotte v Severnej Karolíne v okolí areálu University of North Carolina. Výskumný park sústreďuje podniky v Irvine a Orange County, ktoré chcú získavať prostriedky z hlavnej výskumnej univerzity a formovať strategické partnerstvá.
Charakteristika.
Myšlienka vytvorenia univerzitného mesta v severovýchodnej časti Charlotte bola skoncipovaná v 60. rokoch 20. storočia. Pôvodní projektanti predvídali, že univerzitné mesto sa stane magnetom pre vývin a rozvoj rozsiahleho výskumného parku. Rozhodnutie firmy IBM v roku 1978 postaviť rastlinné laboratórium viedlo k vlne podobných rozhodnutí, vrátane rozhodnutia firmy Phillip Morris postaviť hlavný podnik blízko Cabarrus County.
Výstavba hotela Hilton, Shoppes at University Place, University Memorial Hospital, University Regional Library, The Oasis Shrine Temple a ďalších budov zaručilo výskumnému parku známosť. University Research Park poskytuje viac ako 25 000 pracovných miest. 
Zastúpené priemyselné odvetvia.
Väčšina spoločností v parku sa zameriava na rozvoj technológií, ako sú:
Členovia.
"BECO South - Innovation Park; University Research Park Area Plan; Crescent - Belgate; LYNX Blue Line light-rail extension; Ben Craig Center business incubator; 29/49 Construction Website; Charlotte Research Institute; Mallard and Clark's Creek Greenway; High Associates - Mallard Pointe; Performances; Casto Properties - University Place; Paradise Valley Golf Course; Charlotte Chamber University City Chapter; The Tradition Golf Club; Carolinas Medical Center - University; University City Regional Library,University of North Carolina at Charlotte; University City YMCA; Charlotte City Council, District 4; UNC Charlotte Master Plan; Charlotte City Council, District 2; Sleep Inn; Mecklenburg County Board, District 1; EPRI; NC House of Representatives, District 99; National Hispanic Entrepreneurs Organization; NC State Senate, District 40; Holden Properties; Charlotte-Mecklenburg Planning Department; Cambridge Properties Inc.; University City Area Plan; SPEED; Duke Energy; Bank of America; Promotion Magic; Wachovia Corp.; Audubon Parc Homeowners Association; University City Community Building; TIAA-CREF; Green Moose LLC; Central Piedmont Community College; Grubb &amp; Ellis"
Hviezdy magického neba 1988

Hviezdy magického neba 1988 je dvojdielny televízny záznam Slovenskej televízie Bratislava Gála programu Magicfestivalu Bratislava 1988. Program v roku 1988 vyrobila Slovenská televízia Bratislava.
Hviezdy magického neba 1988 I..
Stopáž: 00:59:54
Hviezdy Magického neba 1988 II..
Stopáž: 00:42:37
Externé odkazy.
Zdroje
Archív Slovenskej televízie Bratislava
Trasa pútnikov do Santiago de Compostela

Trasa pútnikov do Santiago de Compostela alebo Cesta svätého Jakuba () je názov púte vedúcej ku katedrále v Santiagu de Compostela v španielskej Galícii. 
Dejiny.
V miestnej katedrále sú podľa tradície uložené ostatky svätého Jakuba, Kristovho učeníka. Ten bol údajne pochovaný v Santiagu, ktoré následne padlo do rúk Maurom. V Roku 814 sa údajne zjavili hviezdy, ktoré ukázali cestu k stratenému hrobu a 25. júla boli ostatky nájdené. Na mieste Jakubovho hrobu bol postavený kostol, ktorý sa stal pútnickým miestom.
Prvá doložená púť do Compostely je z roku 951, kedy ju vykonal biskup z Le Puy. Pozdĺž cesty boli postupne zriaďované kostoly a kláštory so svätými relikviami.
Prvý manuál pre pútnikov pochádza už z 12. storočia, kedy ho pravdepodobne spísal Aymeric Picaud, pápežov sekretár, pod názvom "Liber Sancti Jacobi". Rukopis obsahuje kázania, správy o zázrakoch a liturgické texty spojené s osobou svätého Jakuba. Ďalej je tu tiež popis trasy, umelecké diela, ktoré je možné po ceste vidieť a zvyky miestnych obyvateľov. 
Symbolom dlhotrvajúcej púte sa už v stredoveku stala mušľa hrebenatka veľká ("Pecten maximus")a od roku 1987 je platný systém smerových značiek s touto mušľou.
Súčasné pútnictvo.
Záujem o svätojakubskú púť začal prudko vzrastať koncom 80. rokov 20. storočia, k čomu prispel i fakt, že v roku 1993 bola svätojakubská cesta zapísaná na zoznam svetového dedičstva UNESCO.
San Cristóbal de La Laguna

San Cristóbal de La Laguna je mesto na Kanárskych ostrovoch v severnej časti ostrova Tenerife. Počtom obyvateľov je tretie najväčšie v súostroví a druhé najväčšie na ostrove. Mesto je predmestím hlavného mesta Santa Cruz de Tenerife.
Dejiny.
V roku 1494 sa tu konala bitka medzi pôvodnými obyvateľmi (guančovia) a kastílskym kráľovstvom. Samotné San Cristóbal de La Laguna založil medzi rokmi 1496 a 1497 conquista Alonso Fernández de Lugo, ktorý bol jedným z kastílskych veliteľov. Mesto bolo po dobytí hlavným mestom ostrova. V meste sa nachádza univerzita () založená v roku 1701, ktorú v súčasnosti navštevuje približne tridsať tisíc študentov. Úpadok obyvateľstva a ekonomiky v 18. storočí viedol k tomu, že sa hlavným mestom v roku 1723 stalo Santa Cruz de Tenerife.
V roku 1999 bolo mesto vyhlásené za pamiatku svetového dedičstva UNESCO.
George Henry Peters

George Henry Peters (* 1863 – † 18. október 1947, Washington) bol americký astronóm a fotograf.
Pracoval v spoločnosti U.S. Naval Observatory ako astrofotograf, objavil tri asteroidy a fotografoval slnečné koróny.
Štátna cesta 38 (Maďarsko)

Štátna cesta 38 (, ) je maďarská hlavná cesta (resp. cesta druhej triedy, ), ktorá začína v obci Bodrogkisfalud a pokračuje cez región Tokaj cez obce Rakamaz a Nyírtelek až do mesta Níreďháza, kde sa križuje so štátnou cestou 36 a následne sa napája na štátnu cestu 4.
Cesta je v prevažnej časti vybudovaná ako dvojpruhová. Výnimku tvorí úsek v intraviláne mesta Níreďháza, ktorý je štvorpruhový.
Martin Wilhelm Kutta

Martin Wilhelm Kutta (* 3. november 1867, Byczyna, Poľsko, vtedy Prusko - † 25. december 1944, Fürstenfeldbruck, Nemecko) bol nemecký matematik. Zaoberal sa predovšetkým numerickými metódami riešenia obyčajných diferenciálnych rovníc a aerodynamikou. Spoločne s Carlom Davidom Tolmé Rungem je autorom tzv. Rungeho-Kuttovej metódy numerického riešenia obyčajných diferenciálnych rovníc. Je tiež pôvodcom alebo spolupôvodcom viacerých výsledkov a konceptov v oblasti aerodynamiky.
Lev Semionovič Pontriagin

Lev Semionovič Pontriagin (* 3. september (podľa Juliánskeho kalendára 21. august) 1908, Moskva, Rusko, vtedy Ruská ríša – † 3. máj 1988, Moskva, Rusko, vtedy Ruská SSR, ZSSR) bol ruský matematik. Vo svojich štrnástich rokoch oslepol pri výbuchu petrolejového variča. Napriek tomu sa však stal významným matematikom, predovšetkým vďaka pomoci jeho matky, ktorá mu čítala matematické články (napríklad od Heinza Hopfa, J. H. C. Whiteheada a Hasslera Whitneyho). Jeho práca znamenala významný prínos pre viaceré oblasti matematiky, vrátane geometrických častí topológie.
Práca.
Ako študent pracoval na teórii duality homológií. Na základe tejto práce neskôr položil základy abstraktnej teórie Fourierovej transformácie, súvisiace najmä s tzv. Pontriaginovou dualitou. V topológii zas formuloval základný problém tzv. teórie kobordizmov, na základe čoho okolo roku 1940 prišiel s teóriou charakteristických tried, dnes nazývaných Pontriaginove triedy. V teórii operátorov je zas pôvodcom konceptu Pontriaginových priestorov, špeciálneho prípadu Kreinových priestorov.
Neskôr tiež pracoval v teórii optimálneho riadenia, tzv. Pontriaginov princíp minima je základným výsledkom v modernej teórii optimalizácie.
Medzi Pontriaginových študentov patria napríklad Dmitrij Viktorovič Anosov, Vladimir Grigorievič Bolťanskij, Michail Michailovič Postinkov, či Vladimir Abramovič Rochlin.
Kontroverzia a antisemitizmus.
Pontriagin bol známy viacerými kontroverziami. Napriek tomu, že mal viacero židovských priateľov, vo svojich neskorších rokoch bol obvinený z antisemitizmu. Nathana Jacobsona napríklad v dobe, keď boli obaja viceprezidentmi Medzinárodnej matematickej únie, označil za priemerného vedca reprezentujúceho sionistické hnutie. Pontriagin obvinenia z antisemitizmu odmietal s tým, že bojoval iba proti sionizmu, o ktorom tvrdil, že je formou rasizmu. Pontriagin tiež namietal proti udeleniu Fieldsovej medaily Grigorijovi Alexandrovičovi Margulisovi, sovietskemu matematikovi židovského pôvodu. Ďalšou kontroverznou aktivitou Leva Pontriagina bola jeho účasť na tzv. Luzinovej afére.
Dubai Silicon Oasis

Dubai Silicon Oasis (DSO) je slobodná zóna nachádzajúca sa v Dubaji, jej rozloha je 7,2 km2. Vzorom k jej stavbe bol hlavne technologický park Silicon Valley nachádzajúci sa v severnej Kalifornii v USA. Priemyselný park sa zaoberá hlavne elektrotechnikou. Okrem tej je tu sústredená technika a počítačový priemysel, vysoké a vzdelávacie zóny - hlavne univerzity, laboratóriá a rôzne inovačné firmy.
V komplexe sa nachádzajú aj iné zariadenia, ako napr. nemocnica, kliniky, rekreačné zariadenia a nákupné strediská.
Reputačný manažment

Reputačný manažment je proces monitoringu procesov v spoločnosti, kvality služieb a produktov a zbierania názorov druhých strán na tieto záležitosti s cieľom ich vyhodnotenia a vylepšenia daných procesov, služieb alebo produktov. 
Takéto štatistiky a informácie sú dôležité hlavne z jedného dôvodu, zlepšovanie reputácie a teda zvyšovanie hodnoty značky spoločnosti alebo jednotlivca na trhu. Celý proces získavania údajov pre potreby reputačného manažmentu môže byť veľmi zdĺhavý a môže zahrňovať všetko od toho, čo si ľudia hovoria medzi sebou až po štatistické dáta získané anketami či analytickými nástrojmi.
Problematika reputačného manažmentu sa do popredia dostala hlavne s rozšírením počítačov a novými možnosťami ako ľudia medzi sebou komunikujú. Penetrácia internetu neustále zvyšovala potrebu firiem a jednotlivcov monitorovať to, o čom ľudia hovoria, čo si myslia a čo zdieľajú s druhými. Preto sa spolu s rozvojom internetu odčlenila od veľmi rozsiahlej kapitoly Reputačný manažment aj podkapitola- online reputačný manažment. 
Reputačný manažment ako taký je veľmi komplexná záležitosť, ktorá sa začína už pri zakladaní spoločnosti, budovaní jej imidžu a identity a etablovaní značky na trhu.
Cherie Currie

Cherie Currie (* 30. november 1959, Encino, Kalifornia, USA) je americká speváčka, herečka a umelkyňa. V polovici 70. rokov bola speváčkou dievčenskej hard rockovej kapely z Los Angeles The Runaways.
Život a kariéra.
Jej rodičmi boli Don Currie a herečka Marie Harmonová. Vyrastala v údolí San Fernando v meste Encino. Mala dve sestry - dvojčatá: herečku Sondru Currie a jej dvojča Marie Currie.
Cherie pôsobila ako dospievajúca speváčka v čisto dievčenskej rockovej kapele "The Runaways" s Joan Jett, Litou Fordovou, Sandy Westovou a Jackie Fox. Časopis Bomp! ju opísal ako „stratenú dcéru Iggy Popa a Brigitte Bardotovej."
&lt;br&gt;Cherie, ani nie 16-ročná, sa pripojila k The Runaways v roku 1975. Teen-rocková hymna "Cherry Bomb", bola napísaná pre ňu počas konkurzu. Po troch albumoch s The Runaways, ("Runaways", "Queens of Noise", a "Live in Japan"), Currie pokračovala v nahrávaní dvoch nezávislých albumov ("Beauty's Only Skin Deep" v Polygram Records, a "Messin' With The Boys" so sestrou Marie Currie v Capitol Records). 
Neskôr pracovala ako herečka, hrala vo filmoch, ako sú "Foxes", "Parasite", "Wavelength", "Zóna súmraku", "The Rosebud Beach Hotel", "Rich Girl", rovnako bola hosťom v televíznom seriáli "Matlock" a "To je vražda, napísala". 
Currie napísala monografiu o svojom dospievaní, nazvanú "". Kniha sa točí okolo nej, jej dysfunkčnej rodiny, píše o jej boji s drogami a alkoholom, sexuálnom zneužívaní a jej živote s The Runaways.
V roku 1990 sa Currie vydala za herca Roberta Haysa, s ktorým má syna Jakea. Dnes sú už rozvedení.
V roku 2010 bola natočená hudobná životopisná dráma "The Runaways", ktorú produkovala Joan Jett. Vo filme Currie stvárnila Dakota Fanning.
Montreal Technoparc

Montreal Technoparc, predtým známy ako Adacport, je priemyselný park a bývalá priemyselná skládka v Pointe Saint-Charles v okolí Montrealu, medzi mostami Champlain Bridge a Victoria Bridge. Montreal Technoparc má rozlohu 2,5 km² a patrí medzi najväčšie v Kanade.
História.
Vedecký park Technoparc Montreal vznikol v roku 1987 ako nezisková organizácia pod názvom Technoparc Saint-Laurent. Od jeho vzniku sa začali investovať veľké objemy finančných prostriedkov do infraštruktúry a pozemkov. Prvá medzinárodná spoločnosť, ktorá tu mala zastúpenie bola švédska farmaceutická spoločnosť ASTRA. V ďalších rokoch prišlo k veľkému rozvoju vedeckého parku a prichádzali ďalšie firmy ako Nortel, Neurochem, MethylGene, ktoré investovali mnoho miliónov dolárov. V roku 2001 bolo vo vedeckom parku 17 spoločnosti, ktoré zamestnávali okolo 6 000 kvalifikovaných pracovníkov. V roku 2007 sa vedecký park Technoparc Saint-Laurent premenoval na Technopark Montreal.
Firmy vedeckého parku.
Firmy vo vedeckom parku pôsobia v týchto oblastiach:
Medzi firmy, ktoré sa nachádzajú vo vedeckom parku (spolu 5 500 firiem, organizácií a inštitúcií) patrí:
Súčasnosť.
Vedecký park Technoparc Montreal podporuje silné a trvalé synergické spojenectvo medzi univerzitami, výskumnými inštitúciami a podnikmi. Dôležitý je projekt pre trvalo udržateľný rozvoj tzv. Medzinárodná eko-inovačná zóna venovaná energetike nepoškodzujúcej životné prostredie. 
Cieľom tejto zóny je:
Virtuální

Virtuální je piaty štúdiový album českej pop rockovej speváčky poľskej národnosti Ewy Farnej, vydaný 26. októbra 2009. Všetky piesne sú v češtine a v pop rockovom štýle s elektronickými mixami. Jednu pieseň na albume zložila sama Ewa Farna s Janem Steinsdörferem, ostatné s asistenciou producenta Leška Wronky.
Magnetar

Magnetar je neutrónová hviezda, ktorej hlavným prejavom je extrémne silné magnetické pole. Rozpad nestabilnej kôry magnetaru sprevádzajú mohutné vysokoenergetické výboje, najmä röntgenových lúčov a gama žiarenia.
Tieto objekty predpovedali Robert Duncan a Christopher Thompson v roku 1992. Počas desaťročia bola magnetarová hypotéza akceptovaná ako možné fyzikálne vysvetlenie pozorovaných objektov, ako sú SGR (Soft gamma repeater) a AXP (Anomalous X-Ray Pulsar).
Podľa počítačovej simulácie vzniká magnetar pri zrážke a zlúčení dvoch masívnych hviezd (1,5 násobok solárnej hmotnosti). Po tom, ako zrážka vytvorí supernovu, môže vzniknúť magnetar.
Vplyv extrémne silného magnetického pola.
Magnetické pole magnetaru silné cca 10 GT (gigatesla) dokáže na vzdialenosť 1 000 km deformovať elektrónové obaly atómov živej hmoty a zapríčiniť tak smrť živých organizmov v dôsledku narušenia biochemických procesov.
Ante Pavelić

Ante Pavelić (* 14. júl 1889 Bradina, Rakúsko-Uhorsko – † 28. december 1959 Madrid, Španielsko) bol chorvátsky fašistický politik, vodca Nezávislého štátu Chorvátsko (bábkový štát nacistického Nemecka, zakladateľ fašistickej a teroristickej organizácie Ustaša, vojnový zločinec a kolaborant s nacistickým Nemeckom.
Život.
Mladosť.
Narodil sa v obci Bradina severne od mesta Konjic v dnešnej Bosne a Hercegovine, ktorá bola v tej dobe súčasťou Rakúsko-Uhorska. Neskôr sa s rodičmi presťahoval do Záhrebu, kde vyštudoval právo. 
Medzivojnové obdobie a Druhá svetová vojna.
Medzi rokmi 1927 – 1929 bol poslancom Skupštiny (Juhoslovanského parlamentu ) za stranu HSP – Hrvatska Stranka Prava (Chorvátska Strana Práva). Neskôr bol Pavelić bol zástancom samostatnosti Chorvátska. V 30. rokoch 20. storočia založil chorvátske fašistické teroristické hnutie Ustaša, ktoré sa usilovalo o vytvorenie tzv. „veľkého Chorvátska“, ktoré by fungovalo na rasových a náboženských zákonoch. V roku 1941 bol nemeckými a talianskymi orgánmi postavený do čela novovytvoreného Nezávislého štátu Chorvátsko. Po svojom zvolení viedol brutálnu rasovú a národnostnú politiku, ktorá viedla ku genocíde stoviek tisíc Srbov, Židov a Rómov, ale aj politických oponentov a príslušníkov hnutí odporu.
Na úteku.
Na konci vojny Pavelić utiekol za hranice. V skorých povojnových časoch sa skrýval pod falošnou identitou v Rakúsku , odkiaľ v roku 1946 odcestoval do Talianska. V roku 1948 vycestoval z Janova na lodi do Argentíny, kde sa pokúšal vytvoriť ustašovskú exilovú vládu. V neprítomnosti ho súd v Juhoslávii odsúdil na trest smrti. Je mu pripisovaná zodpovednosť za smrť asi 300 000 až 500 000 ľudí. 10. apríla 1957 bol ťažko zranený pri atentáte. Po tom, čo argentínska vláda rozhodla o jeho vydaní do Juhoslávie, sa skrýval. Zomrel 28. decembra 1959 v Madride vo frankistickom Španielsku.
Kansai Science City

Kansai Science City je vedecký park založený v roku 1978 komisiou Kansai Science City Study Commitee. Zastrešuje viac ako 100 firiem a organizácií, ktoré na základe spolupráce medzi priemyslom, akademickým svetom a vládou napomáhajú k rastu kultúrneho a vedeckého výskumu v Japonsku. Pozostáva z dvanástich oblastí kultúrneho výskumu.
Poloha.
Kansai Science City má rozlohu 15 000 ha a podporuje viac ako 250 000 ľudí. Nachádza sa na mieste zvanom Keihanna Hills, ktoré je skratkou troch prefektúr Kei=Kjóto, Han=Osaka a Na=Nara (z japonskej výslovnosti), vrátane ôsmich miest: Kyotanabe, Seiko, Kizugawa, Hirakata, Shijonawate, Katanu, Nara a Ikoma.
Súčasní členovia (2020).
Predseda.
Atsushi Horiba
Mravčiarovité

Mravčiarovité (lat. Myrmecophagidae) sú čeľaď z taxónu Vermilingua z radu Pilosa. Rody z tejto čeľade, pokiaľ vôbec majú pridelené slovenské meno, sa po slovensky volajú mravčiar.
Charakteristika.
Mravčiarovité sú bezzubé cicavce s lepkavým dlhým jazykom na chytanie mravcov a termitov. Vyzerajú ťarbavo. Väčšinou žijú v Strednej a Južnej Amerike v tropických lesoch a močaristých húšťavách.
Systém.
mravčiarovité:
Nagatino i-Land

Nagatino i-Land je vedecko-technologický park v Moskve v Rusku. Komplex sa nachádza neďaleko centra hlavného mesta, 8 kilometrov južne od Kremľa, v blízkosti hlavnej cesty a stanice metra.
Výstavba Nagatino i-Land-u sa skladá z 5 etáp. Na ploche 32 hektárov bude celková zastavaná plocha dosahovať približne 1 milión štvorcových metrov. V súčasnosti je dokončená prvá fáza a pokračuje sa v ďalšej výstavbe. Dokončenie celého parku je plánované do 31. decembra 2013.
Nagatino i-Land budú tvoriť kancelárske priestory, priemyselný park, výstavné centrum, konferenčné priestory, hotely, byty, fitnes centrum, reštaurácie, kaviarne, obchody a spotrebiteľské služby. Celkové náklady na projekt, boli ešte pred ekonomickou krízou odhadované na viac ako 2 miliardy dolárov.
Čínská studie (kniha)

Čínská studie je česká kniha vydaná nakladateľstvom SVÍTÁNÍ. Anglicky originál, The China Study, je kniha z roku 2005, zaoberajúca sa vzťahom medzi konzumáciou zvieracích produktov a chorobami ako je rakovina pŕs, prostaty a hrubého čreva, cukrovka, srdcovo-cievne ochorenia, obezita, autoimúnne ochorenia, osteoporóza, degeneratívne mozgové choroby a škvrnité videnie. 
Čínska štúdia sledovala na vzorke 6500 ľudí vzťah medzi úmrtnosťou a faktormi ako sú stravovanie, životný štýl a environmentálne prostredie. Štúdium, ktoré začalo v roku 1983, bolo denníkom "The New York Times" označené ako Veľká Cena epidemiológie. Zúčastnili sa na ňom Cornellova univerzita, Oxfordská univerzita a Čínska Akadémia Preventívnej Medicíny a trvalo 20 rokov. Štúdium bolo uskutočnené v Číne, pretože má geneticky podobnú populáciu, ktorá zvykne žiť rovnakým životom na rovnakom mieste a jesť rovnaké jedlá po celý život. Nikde inde nie je tak geneticky podobná populácia s tak veľkými rozdielmi v stravovacích zvyklostiach, chorobnostných štatistikách a vplyvom prostredia.
Autori predstavujú a vysvetľujú záver štúdie, ktorá dáva do priamej súvislosti živočíšnu potravu s chorobami. Stravovacie diéty s vysokým obsahom živočíšnych proteínov (vrátane kazeínu v kravskom mlieku) sa ukázali byť priamo prepojené so srdcovo-cievnymi chorobami, rakovinou a cukrovkou typu 1.
Autori odporúčajú jesť neupravenú, vegetariánsku, surovú stravu, založenú na ovocí a zelenine. Taktiež odporúčajú vyhnúť sa konzumácii hovädzieho mäsa, hydiny, vajíčok, rýb a mlieka za účelom minimalizácie a/alebo zvrátenia vývoja chronických chorôb. Odporúčajú adekvátne množstvo slnečného žiarenia na získanie potrebného množstva vitamínu D a, v prípade úplného vyhnutiu sa mäsitej strave, výživové doplnky vitamínu B12. 
Osem princípov jedla a zdravia.
Autori popisujú ich osem princípov jedla a zdravia:
Uznanie.
Kniha Čínska Studie sa okamžite stala bestsellerom a v USA označená za knihu roka.
Útek na Horu čarodejníc

Útek na Horu čarodejníc je americký sci-fi/triler z roku 2009, ktorý je remake pôvodného fantasy filmu z roku 1975 "Únik na Horu čarodejníc". Obe verzie majú základ v rovnomennom filme z roku 1968 od režiséra Alexandra Keya. Film režíroval Andy Fickman a v hlavnej úlohe sa predstavili Dwayne Johnson, AnnaSophia Robb, Alexander Ludwig, Ciarán Hinds a Carla Gugino.
Natáčanie filmu začalo v Los Angeles v marci 2008. Film bol uvedený dňa 13. marca 2009.
Dej.
Dvaja mladí mimozemšťania prídu na Zem, aby získali vzorky, ktoré zostali v rastlinách, čím by mohli zachrániť ich hynúcu planétu. Bohužiaľ, vesmírna loď ktorou prišli, uviazne na Witch Mountain - tajnej vládnej inštitúcii v púšti v Nevade. Pomoc deťom sa rozhodne poskytnúť taxikár v Las Vegas - Jack Bruno (Dwayne Johnson). Spoločne s odborníkom na UFO, Dr. Alex Friedmanovou (Carla Gugino) okamžite musia ísť na Horu čarodejníc a oslobodiť loď. Počas výpravy sa zdá, že deti majú nadľudské schopnosti. Sara (AnnaSophia Robb) používa telekinézu a dokáže čítať myšlienky a jej brat Seth (Alexander Ludwig) má jedinečnú silu. Úlohu komplikujú vládni agenti, ktorí chcú využiť deti na svoje vlastné účely, pričom nemilosrdný vrah mimozemšťanov Syphon ich chce zabiť. Ak sa deti nedostanú na loď včas, ich planéta nebude mať šancu na prežitie a jej populácia začne inváziu na Zem.
Macchiato

Macchiato je talianske slovo s významom „poškvrnený“, „škvrnitý“, „zmiešaný s malým množstvom inej tekutiny“. Medzinárodne sa používa sa ako súčasť názvu dvoch kávových nápojov:
Majstrovstvá Európy UEFA vo futsale 2007

Majstrovstvá Európy UEFA vo futsale 2007 boli 6. majstrovstvá Európy vo futsale, ktoré riadi Európska futbalová únia (UEFA). Bolo to najvyššie európske podujatie UEFA vo futsale v roku 2007. Konalo sa od 16.25. novembra 2007 v Porte, v Portugalku, za účasti 8 tímov. Naposledy sa hralo iba s 8 tímami. Portugalsko zvíťazilo vo voľbách, ktoré prebehli 19. apríla 2005 v Tallinne, keď vyhralo nad kandidatúrami Holandska (Eindhoven a Maastricht) a Bosny a Hercegoviny (Sarajevo). Španieli získali svoj štvrtý titul.
Traylor Howardová

Traylor Howard (* 14. jún 1966, Orlando, Florida, USA) je americká herečka, ktorá sa preslávila úlohou Layly vo filme Ja, moje druhé ja a Irena. K jej ďalším známym úlohám patria Sharon Carter z televízneho seriálu "Two Guys, a Girl and a Pizza Place" a Natalie Teeger zo seriálu Monk.
Majstrovstvá Európy UEFA vo futsale 2010

Majstrovstvá Európy UEFA vo futsale 2010 boli 7. majstrovstvá Európy vo futsale, ktoré riadi Európska futbalová únia (UEFA). Bolo to najvyššie európske podujatie UEFA vo futsale v roku 2010. Konalo sa od 19.30. januára 2010 v Budapešti a Debrecíne, v Maďarsku, za účasti 12 tímov. Po prvýkrát sa hralo s 12 tímami. Maďarsko zvíťazilo vo voľbách, ktoré prebehli 30. novembra 2007 v Luzerne, keď vyhralo nad kandidatúrami Belgicka (Antverpy a Charleroi), Bosny a Hercegoviny (Sarajevo) a Turecka (Istanbul). Španieli získali svoj piaty titul (tretí za sebou).
Moriusaq

Moriusaq alebo Moriussaq je zaniknutá osada v severozápadnom Grónsku. V roku 2010 mala len 2 stálych obyvateľov. Osada leží v severnom Grónsku neďaleko Thulského letiska v Qaanaaqu. Osada je známa rybolovom, ale aj hojným počtom ľadových medveďov. Osada boľa zaniknuta v roku 2012.
Bola založená v roku 1963. V roku 1980 tu bolo približne 80 stálych obyvateľov, ale po osemnástich rokoch tu žilo len 39 obyvateľov. Väčšina rodín sa odsťahovala do mesta Qaanaaq aj z dôvodu lepšej infraštruktúry a služieb. V roku 2009 v osade ostalo posledných 5 stálych obyvateľov.
Osada má internetové pokrytie, televízne a rozhlasové vysielanie, telefóny a malú elektráreň (Kraftværk Moriusaq). Z dôvodu nedostatku ľudí, tieto služby boli pozastavené, rovnako ako malý obchod, škola, kostol a knižnica. Škola bola uzavretá v roku 2007, kedy posledný učiteľ odišiel do mesta Qaanaaq.
Lefkada

Lefkada (po novogrécky Λευκάδα – Lefkada; v kathareuse Λευκάς – Lefkas; starogrécky Λευκάς – Leukas) môže byť:
Čornomyn

Čornomyn () je dedina ("село") na Ukrajine v Piščanskom rajóne Vinnyckej oblasti. Žije tu 1113 obyvateľov.
Potos (Grécko)

Potos je jedno z najrušnejších turistických stredísk na ostrove Thasos v severnom Grécku. Má okolo 700 stálych obyvateľov a administratívne patrí pod obec Theologos. 
Vyvinul sa z rybárskej osady a dnes je moderným strediskom s množstvom atraktívnych lákadiel. Obyvatelia sa okrem turizmu venujú rybolovu a pestovaniu viniča a olív.
Theologos (Thasos)

Theologos () je horská dedina na ostrove Thasos v severnom Grécku. Nachádza sa v centrálnej časti ostrova, na úpätí masívu Ypsarion () a obyvatelia sa okrem turizmu venujú včelárstvu a pestovaniu viniča a olív. 
Obyvateľstvo.
Samotná osada má okolo 730 stálych obyvateľov, no administratívne zastrešuje i 11 km vzdialené turistické stredisko Potos a niekoľko menších osád: Aliki [39], Thymonia [13], Astrida [129], Koinyra [104], Koinyra (ostrov) [4], kláštor Archangelou [40] a Paleochori [0]. Samosprávna jednotka má tak približne 1750 obyvateľov.
Potos

Potos môže byť:
Paul Abraham

Paul Abraham alebo Pál Ábrahám (* 2. november 1892, Apatin, Vojvodina – † 6. máj 1960, Hamburg, Nemecko) bol maďarský hudobný skladateľ a dirigent.
Životopis.
Pôsobil v Budapešti, Viedni a Berlíne. Po nástupe Hitlera k moci v roku 1933 emigroval do USA (New York), o Európy sa vrátil až v roku 1953 a až do svojej smrti žil a pôsobil v Hamburgu.
Skomponoval 13 operiet, z ktorých niektoré získali svetovú popularitu ("Viktória a jej husár", "Ples v Savoji" a ďalšie). Je autorom aj filmovej hudby.
Abraham a Sancta Clara

Abraham a Sancta Clara, vlastným menom Johann Ulrich Megerle (* 2. júl 1644, Leibertingen, Nemecko – 1. júl 1709, Viedeň) bol rakúsky kazateľ a spisovateľ obdobia baroka. Vo svojich kázňach kritizoval neduhy svojej doby, burcoval ľudí proti Turkom.
Jeho najvýznamnejším dielom je satirický román "Arcilotor Judáš" (orig. Judas der Erzschelm).
Cinka Panna (film)

Cinka Panna je slovensko-česko-maďarský koprodukčný film režiséra Dušana Rapoša. 
Film je založený na príbehu Panny Cinky, prvej cigánskej primášky z 18. storočia.
Majstrovstvá Južnej Ameriky vo futsale

Majstrovstvá Južnej Ameriky vo futsale alebo Copa America je najvyššie juhoamerické medzinárodné podujatie národných družstiev vo futsale, ktoré riadi Juhoamerická futbalová konfederácia (CONMEBOL). Jeho história siaha do roku 1992, kedy sa v Brazílii konali prvé majstrovstvá Južnej Ameriky mužov, a od roku 2005 tiež v Brazílii aj prvé majstrovstvá Južnej Ameriky žien. Prebiehajú s 3 až 4-ročnou periodicitou v mužskej, a s 2-ročnou periodicitou v ženskej kategórii. Brazília s oboma svojimi družstvami je najúspešnejšia krajina.
Bilozerivka

Bilozerivka () je dedina na Ukrajine v Lypoveckom rajóne Vinnyckej oblasti. Žije tu 244 obyvateľov.
Mohyliv-podiľský rajón (historický)

Mohyliv-podiľský rajón ( - Mohyliv-Podiľskyj rajon) bol rajón (okres) Vinnyckej oblasti na Ukrajine, ktorý vznikol v roku 1925. Mal rozlohu 930 km² a žilo tu 34 640 obyvateľov. Administratívnym centrom bolo mesto Mohyliv-Podiľskyj ().
Mestá a obce Mohyliv-podiľského rajónu.
Mohyliv-Podiľskyj, Vendyčany, Bandyšivka, Bernašivka, Borščivci, Bronnycja, Choňkivci, Hrabarivka, Hruška, Hryhorivka, Irakijivka, Ivonivka, Jaruha, Jaryšiv, Jastrubna, Jurkivci, Karpivka, Koneva, Kozliv, Kreminne, Kryčanivka, Kukavka, Lädova, Lomaziv, Lypčany, Mervynci, Nahoräny, Nemija, Novomykiľsk, Nyžčyj Oľčedajiv, Olenivka, Ozarynci, Petrivka, Pidlisne, Pylypy, Sadkivci, Sadky, Sadova, Serebrynci, Serebrija, Skazynci, Slidy, Sloboda-Jaryšivska, Sloboda-Špykovecka, Subotivka, Suhaky, Šlyškivci, Tarasivka, Tropove, Viľne, Vojevodčynci, Žerebylivka.
Sídliska: Koštuľa, Kryštofivka, Nova Hryhorivka
Bohdanivka (Lypovecký rajón)

Bohdanivka () je dedina na Ukrajine v Lypoveckom rajóne Vinnyckej oblasti. Žije tu 306 obyvateľov.
55 Escape

55 Escape je nórska metalová hudobná skupina z Trondheimu. Založená bola koncom roku 2002 pod pôvodným názvom "Neon".
Ich debutový album bol publikovaný 17. septembra 2007 pod názvom "Closing In". Ďalším albumom je "Angels and Demons", ktorý bol publikovaný 5. októbra 2010.
Zdroj.
55 Escape, Last.FM
Methods of Mayhem

Methods of Mayhem je americká rocková skupina, ktorú založil Tommy Lee v roku 1999, hneď potom ako dočasne opustil skupinu Mötley Crüe.
História.
Lee založil Methods of Mayhem, tesne pred rozvodom s Pamelou Anderson. Väčšinu piesní na debutový album napísal kým bol vo väzení v roku 1997. Album, ktorý získal platinovú dosku, vydali v roku 1999. Na albume sa hosťovalo viacero známych postáv z hudobného priemyslu, a to konkrétne Fred Durst, The Crystal Method, Kid Rock, Snoop Dogg, Lil ’Kim, George Clinton a Mix Master Mike. Boli vydané dva single „Get Naked“ a „New Skin“ a aj napriek získanej platinovej doske, bol úspech albumu hlboko pod očakávania. Z tohto dôvodu v septembri roku 2000 Lee kapelu rozpustil.
V roku 2009 Tommy Lee oznámil, že obnovuje činnosť kapely a začína nahrávať nový album. V pozmenenej zostave ako pri prvej doske nahrali Methods of Mayhem album "A Public Disservice Announcement". Vyšiel v septembri 2010 a opäť sa pri nahrávaní zúčastnili hostia ako napr. Chad Kroeger, Chino Moreno a James Kottak.
Sídlo

Sídlo môže byť:
Dedina

Dedina môže byť:
Valal

Valal môže byť:
Selo

Selo môže byť:
Administratívne členenie Ukrajiny

Toto je článok o administratívnom členení Ukrajiny.
Územie Ukrajiny sa delí nasledovne (odhora dole):
Špeciálne postavenie majú rajóny v mestách (райони у містах).
Okrem toho existujú:
Špeciálne označenia:
Oblasti a rajóny sú jednotky štátnej územnej správy, zatiaľ čo obce (mestá, sídliská a dediny) sú samosprávne jednotky. Zvláštne postavenie majú v tejto súvislosti Krymská autonómna republika (územná autonómia) a rajóny v mestách (prechod medzi štátnou správou a samosprávou).
Oblasť (Ukrajina)

Oblasť je administratívna jednotka Ukrajiny. Ukrajina je rozdelená na 24 administratívnych oblastí (). Ukrajina je unitárny štát, v dôsledku čoho oblasti disponujú iba kompetenciami priznanými ukrajinskou ústavou.
Navzdory skutočnosti, že Ukrajina je unitárny a nedeliteľný štát, jestvujú spoločenské a politické rozdiely medzi severnými a západnými a južnými a východnými časťami krajiny. Pôvod tohto vnútorného rozdelenia krajiny pramení zo skutočnosti, že západné oblasti boli pripojené k Ukrajinskej sovietskej socialistickej republike na základe paktu Ribbentrop-Molotov v rokoch 1939 – 1940, pričom predtým boli súčasťou Rumunska a Poľska – Severná Bukovina a východné Poľsko. Podkarpatská Rus, ktorá bola súčasťou ČSR v rokoch 1918 – 1939 a Maďarska v rokoch 1939 – 1944 bola k ZSSR oficiálne pripojená až v roku 1946 ako Zakarpatská oblasť. Zvyšok Ukrajiny však bol súčasťou Sovietskeho Ruska a ZSSR už od roku 1919 a pred 1. svetovou vojnou bol súčasťou Ruského impéria od 18. storočia a tým pádom podliehal rusifikácii a ruskému vplyvu. Osobitnou kapitolou je Krym, ktorý je obývaný prevažne Rusmi a súčasťou Ukrajiny sa stal až v roku 1955. Dôsledky tohto búrlivého vývoja Ukrajiny možno badať aj dnes, keď možno sledovať veľkú rozpoltenosť obyvateľstva podľa geografickej lokality. 
Územie Ukrajiny sa delí na najvyššej úrovni na 1 autonómnu republiku (Krym), 24 oblastí a 2 mestá so špeciálnym statusom (Kyjev a Sevastopoľ). Sevastopoľ ležiaci na Kryme nie je súčasťou Krymskej autonómnej republiky.
Zoznam.
Na Ukrajine existujú tieto oblasti:
Dragon (kozmická loď)

Dragon, známy tiež ako Dragon 1, bola znovupoužiteľná nepilotovaná nákladná kozmická loď, ktorú vyvinula americká súkromná spoločnosť SpaceX s podporou NASA v rámci programu COTS. Prvý skúšobný let lode Dragon sa uskutočnil 8. decembra 2010. Bolo to prvýkrát, čo sa kozmická loď vyvinutá súkromnou spoločnosťou úspešne dostala na obežnú dráhu a potom sa vrátila späť na Zem. V októbri 2012 už plne naložená loď odštartovala k Medzinárodnej vesmírnej stanici (ISS). Na posledný let k ISS loď odštartovala 7. marca 2020 a o mesiac neskôr úspešne pristála v Tichom oceáne. Nástupcom kozmických lodí Dragon sa stal Dragon 2. 
Kontrakt COTS.
V súťaži vypísanej v rámci programu Commercial Orbital Transportation Services (COTS) bola v roku 2006 vybraná spoločnosť SpaceX, aby vyvinula kozmické plavidlo pre dopravu nákladu a výhľadovo aj ľudských posádok na nízku obežnú dráhu Zeme, najmä k Medzinárodnej vesmírnej stanici (ISS). V rámci prideleného kontraktu v hodnote minimálne 278 miliónov USD bola spoločnosť zaviazaná k vývoju plavidla a prevedeniu troch demonštračných letov lode. Na vynášanie lode Dragon vyvinula SpaceX svoju vlastnú nosnú raketu Falcon 9. Dôvodom na vypísanie COTS bolo ukončenie prevádzky kozmického raketoplánu v roku 2011 a potreba rozšírenia prepravných kapacít na nízku obežnú dráhu Zeme ešte pred prvým pilotovaným letom lode Orion organizácie NASA.
Konštrukcia lode.
Išlo o loď klasickej koncepcie s návratovým modulom umožňujúcim balistický alebo riadený návrat s využitím mierneho vztlaku telesa. Vnútri lode bol hermetický priestor s objemom 10 m³ pre max. nákladu. Súčasťou návratového modulu bola väčšina technologických systémov lode, ako je 18 korekčných raketových motorov Draco s ťahom 400 N, avionika, napájací systém, nádrže pohonných hmôt atď. Na špici lode bol umiestnený spojovací uzol CBM. Ten bol pri štarte lode prekrytý aerodynamickým krytom. Dĺžka kabíny bola , s krytom . Maximálny priemer bol .
Okrem vlastnej návratovej kabíny bola súčasťou lode valcová nadstavba (trunk), u ktorej sa nepredpokladal spätný návrat na Zem. K tejto nadstavbe bol pripojený pár solárnych panelov a vo vnútri nadstavby bol priestor pre umiestnenie ďalšieho nákladu s objemom 14 m³ alebo až 34 m³ s rozšíreným trunkom.
Celková dĺžka lode vrátane krytu spojovacieho uzla bola okolo , maximálny priemer a celková hmotnosť okolo 8 ton. Z toho hmotnosť prázdnej lode predstavovala , pohonné hmoty , náklad vo vnútri kabíny a náklad v trunku až .
Loď bola vybavená tepelným štítom z materiálu PICA-X (phenolic impregnated carbon ablator), ktorý bol dimenzovaný pre návrat lode z oblastí Mesiaca a Marsu.
Vlastné pristátie bolo zabezpečené sústavou dvoch výťažných a troch hlavných padákov. Výťažné padáky, vypúšťané vo výške približne , slúžili k spomaleniu a stabilizácii pádu. Hlavné padáky s priemerom sa otvárali vo výške a zabezpečovali mäkké pristátie rýchlosťou 5 až 5,5 m/s. Bezpečné dosadnutie bolo zaistené aj pri zlyhaní jedného z hlavných padákov.
Kobra červenkastá

Kobra červenkastá alebo (?)okuliarnik červenkastý (lat. "Naja pallida") je druh pľujúcej kobry z čeľade koralovcovitých vyskytujúci sa pôvodne v Afrike. Tento plaz dorastá do veľkosti do 150 cm.
Tento druh bol predtým považovaný za poddruh kobry mozambickej "(Naja mossambica)", nazývaný "Naja mossambica pallida", teraz je však zaradený ako samostatný druh. Ide o jeden zo siedmich druhov pľujúcich kobier v Afrike. Tieto kobry svoj jed nepľujú, ale vystrekujú do vzdialenosti až 4 m, pričom mieria svojim obetiam do očí, čím im spôsobujú intenzívnu bolesť, dočasné oslepnutie, či dokonca trvalú slepotu. 
Opis.
Ma dlhé, pretiahnuté telo, krátku hlavu a malý chvostík. Na hlave sú umiestnené čierné oči, malé čuchové jamky a malé ústa. V ústach je jazyk a skryté malé, ostré, jedové zuby, v ktorých je uložený silne toxický jed. Jed sa do zubov dostáva pumpovaním z jedových žliaz. Pri obrane vytvára na krku tzv. kápucňu. 
Kobra červenkastá má na chrbte tmavé sfarbenie, zatiaľ čo na bruchu svetlejšie sfarbenie - žlté. Má aj svoju kamufláž, maskovanie na oklamanie nepriateľa a koristi.
Jed.
Jed kobry červenkastej je ako u väčšiny kobier zmesou synaptických neurotoxínov, ktoré pôsobia na nervy a ovplyvňujú svaly. Hoci obvykle nebýva príčinou smrti človeka, je okamžité lekárske ošetrenie nevyhnutné.
Výskyt.
Kobra červenkastá sa vyskytuje na území Egypta, Sudánu, Eritrei, Etiópie, Somálska, Kene, Tanzánie, Čadu a Nigeru. Dáva prednosť suchým savanám a polopúštnym oblastiam. Často sa vyskytuje v oblastiach púštnych oáz, kde loví.
Potrava.
Živí sa väčšinou menšími živočíchmi, ako sú jašterice, menší hadi, vtáky či malé cicavce, nepohrdne však ani vajcami.
Rozmnožovanie.
Kobra červenkastá je vajcorodá, samička kladie medzi 5 – 15 vajíčkami.
Tommy Lee

Thomas Lee Bass (* 3. október 1962), známy ako Tommy Lee, je americký hudobník a zakladajúci člen glammetalovej kapely Mötley Crüe. Okrem toho, že je bubeníkom v tejto kapele, Lee založil rapmetalovú skupinu Methods of Mayhem, taktiež vydal aj sólové albumy. Známy je aj ako exmanžel herečiek Heather Locklear a Pamela Anderson.
Kariéra.
Lee sa narodil v Aténach. Jeho matka bola miss Grécka v roku 1957, Vassilikki „Boule“ Papadimitriou. Jeho otec je David Lee Thomas Bass, americký vojak. S hudbou začal v 10-tich rokoch keď sa učil hrať na akordeón, neskôr sa naučil hrať na bicie a klavír. Tommy Lee v Mötley Crüe hrá od jej založenia (1981) až do roku 1999, kedy od nich odišiel a založil skupinu Methods of Mayhem. V decembri roku 2004 sa Mötley Crüe dali opäť dokopy aj s Tommym a vydali sa na turné. V roku 2009 Tommy Lee oznámil, že obnovuje Methods of Mayhem a začal nahrávať nový album. V septembri nasledujúceho roka vydali album A Public Disservice Announcement.
Osobný život.
Prvýkrát bol ženatý s Elaine Bergene v roku 1984, rozviedli sa po jednom mesiaci. V roku 1986, si vzal herečku Heather Locklear. Pár sa rozviedol v roku 1993. Následne po jeho rozvode, žil s modelkou a herečkou Bobbie Brown. Tommy si v roku 1995 vzal slávnu kanadskú modelku a herečku Pamelu Anderson, s ktorou má dve deti. Jedna z ich súkromných nahrávok bol odcudzená v roku 1997 a zverejnená na internete. Neskôr, Lee strávil štyri mesiace vo väzení kvôli napadnutiu Pamely. V roku 2004, Tommy Lee napísal svoj životopis s názvom Tommyland.
Liao-ning kuang-po tien-š' tcha

Liao-ning kuang-po tien-š' tcha (, - doslova Liaoningská vysielacia a televízna veža, ) je televízna a vysielacia veža v čínskom meste Šen-jang v provincii Liao-ning, po ktorej je aj pomenovaná. 
Je vysoká 305,5 m a bola dokončená v roku 1989. Stavby stála 50 miliónov dolárov, čo je asi 40 miliónov eur. Vo výške 190 metrov sa nachádza vyhliadka, otočná reštaurácia, malý bar, niekoľko arkádových hier, obrazy slávnych veží sveta a tanečný klub. Na vyhliadku ide výťah, ktorému trvá asi 30 sekúnd sa dostať do výšky 196 m. Nachádza sa tu aj vonkajšia vyhliadka, z ktorej sa dajú sledovať veľké vtáky. Veža je najnovším členom World Federation of Great Towers (bola pridaná v roku 2011). V stavbe je 1388 schodov. Veža má 216 okien. Pod vežou sa nachádza trávnatý porast s rozlohou 80 árov. Blízko veže sa nachádza park s riekou, ktorá sa v zime používa ako klzisko.
Anténa.
Anténa je dlhá 100,5 metra. Nachádza sa tu 23 vysielacích zariadení. Odchýlka od pravého uhla je 50 centimetrov.
Abrahám Červený

Abrahám Červený (z Hlohovca) (iné názvy: Abrahám Ryšavý, Abrahám Rúfus, Abrahám Rufus; * 1278 – † 1325) bol uhorský veľmož, pochádzajúci pravdepodobne z rodu hradných jobagiónov. Bol synom Menolda.
Životopis.
Abrahám bol familiárom svätojurskej vetvy rodu Huntovcov-Poznanovcov, od roku 1292 Matúša Čáka Trenčianskeho (od roku 1297 jeho taverník). V tom istom roku bránil Bratislavský hrad proti útoku Köszegiovcov (t. j. pánov z Kysaku) a podarilo sa mu dobyť Plavecký hrad. V rokoch 1292 – 1296 pôsobil ako bratislavský podžupan. Od uhorského kráľa Ondreja II. dostal hrad Holíč, neskôr aj hrad Branč s prislúchajúcimi panstvami. Keď mu Matúš Čák Trenčiansky siahol na majetky, prestal ho podporovať a prešiel na stranu Karola I. Róberta.
Neodýmová magnetická hračka

Neodýmové magnetické hračky sú hračky, ktoré sú vyrobené z neodýmových magnetov. Najčastejšie sú predávané ako hračky v tvare guličiek a kociek, s ktorých sa dajú zostaviť najrôznejšie tvary, ako napríklad kruhy, pyramídy, hviezdy, náramky a iné. 
História.
Medzi prvé neodýmové magnetické hračky patrí sada Neocube, ktorú vyvinul v roku 2008 Chris Reda z Pittsburghu. Nápad dostal po sledovaní magnetov ako prenasledujú jeho pero. 
Prvou osobou, ktorá začala používať magnetické body pre vytvorenie zložitých geometrických tvarov bol Janos Szaki , programátor, matematik a analytik z Maďarska.
Podobné výrobky ako sú Neocube sú k dispozícii pod niekoľkými obchodnými značkami, ako napr. 
Nebezpečenstvo.
Hrozí nebezpečenstvo prehltnutia alebo vdýchnutia malých častí, čo môže viesť v niektorých prípadoch až k smrti, preto nie sú vhodné pre malé deti! Tiež hrozí nebezpečenstvo pre ľudí s kardiostimulátorom.
Majstrovstvá CONCACAF vo futsale

Majstrovstvá CONCACAF vo futsale sú najvyššie medzinárodné podujatie Severnej a Strednej Ameriky vo futsale FIFA, ktoré riadi Konfederácia severoamerického, stredoamerického a karibského zväzového futbalu (CONCACAF). Ich história siaha do roku 1996, kedy sa v Guatemale konal prvý turnaj majstrovstiev CONCACAF. Prebiehajú so 4-ročnou periodicitou a len v mužskej kategórii. Najúspešnejším družstvom je , ktorá vyhrala podujatie trikrát.
Majstrovstvá CONCACAF zároveň slúžia ako kvalifikácia severoamerických družstiev na majstrovstvá sveta FIFA.
Majstrovstvá Oceánie vo futsale

Majstrovstvá Oceánie vo futsale sú najvyššie oceánske podujatie národných družstiev vo futsale, ktoré riadi Oceánska futbalová konfederácia (OFC). Ich história siaha do roku 1992, kedy sa v Austrálii konali prvé majstrovstvá Oceánie. Od roku 2008 prebiehajú každoročne a iba v mužskej kategórii. Do roku 2004 zvíťazila vždy . Tá však odvtedy pôsobí už v Ázijskej futbalovej konfederácii a od roku 2008 dominujú oceánskemu futsalu .
Majstrovstvá Oceánie tiež slúžia ako kvalifikácia na majstrovstvá sveta FIFA a kvalifikovať sa ne môže iba víťazné družstvo.
Majstrovstvá Afriky vo futsale

Majstrovstvá Afriky vo futsale je najvyššie medzinárodné africké podujatie vo futsale FIFA, ktoré riadi Africká futbalová konfederácia (CAF). Jeho história siaha do roku 1996, kedy sa v Egypte konal prvý turnaj majstrovstiev Afriky. Prebiehajú so 4-ročnou periodicitou a len mužskej kategórii. Najúspešnejším družstvom majstrovstiev Afriky je tím . 
Podujatie zároveň slúži ako kvalifikácia afrických družstiev na majstrovstvá sveta FIFA.
Orlando (Florida)

Orlando je hlavné mesto okresu Orange County v štáte Florida v Spojených štátoch amerických. Rozkladá sa na ploche a má asi 220 000 obyvateľov (2006). Ide tak o šieste najväčšie mesto na Floride.
Mesto je známe najmä vďaka mnohým turistickým atrakciám, predovšetkým neďalekému Walt Disney World Resort, situovanému do oblasti Lake Buena Vista. Ďalšími zaujímavými atrakciami je SeaWorld, Universal Orlando Resort . Ale aj druhá časť Universal Orlando Resport Island of Adventure (S Jurským parkom).
Hannivka (Lypovecký rajón)

Hannivka () je dedina na Ukrajine v Lypoveckom rajóne vo Vinnyckej oblasti. Žije tu 179 obyvateľov.
Vydavateľstvo Príroda

Vydavateľstvo Príroda, s.r.o. je slovenské vydavateľstvo, ktoré vydáva najmä knihy z oblasti prírody a učebnice. Patrí počtom vydávaných titulov medzi šesť najväčších vydavateľstiev na Slovensku. Ročne vydáva okolo 100 knižných titulov pre voľný trh na Slovensku, na export a pre školy. 
Vydavateľstvo sa (na svojich internetových stránkach) hlási k dedičstvu bývalého vydavateľstva Príroda z druhej polovice 20. storočia (od 1949 názov Oráč, od 1955 názov Slovenské vydavateľstvo pôdohospodárskej literatúry n.p., od 1969 do (??)1988/1992 Príroda, vydavateľstvo kníh a časopisov, n.p. Bratislava, skrátene Príroda), ktoré vydávalo pôdohospodársku a prírodnú literatúru a bolo založené v roku 1949. Z čisto právneho hľadiska však toto vydavateľstvo s jeho nástupcami PRÍRODA, a. s. (1992 – 1997, kúpené Pentou v roku 1997), Príroda a. s. (1998 – 2001) a súčasným vydavateľstvom, založeným v roku 2000, priamo nesúvisí.
Oráč

Oráč môže byť: